b'\n_START_ARTICLE_\nAmfiktyon\n_START_PARAGRAPH_\nAmfiktyon (muinaiskreikaksi \xce\x91\xce\xbc\xcf\x86\xce\xb9\xce\xba\xcf\x84\xcf\x85\xcf\x8e\xce\xbd) oli kreikkalaisessa mytologiassa Deukalionin ja Pyrrhan poika, joskin joidenkin myyttien mukaan h\xc3\xa4nen kerrotaan syntyneen maasta. H\xc3\xa4nen sisaruksiaan olivat Hellen ja Protogeneia._NEWLINE_Amfiktyon oli alun perin Thermopylain kuningas, joka nai Kranaoksen, Ateenan kuninkaan, ja Pediaksen tytt\xc3\xa4ren. My\xc3\xb6hemmin h\xc3\xa4n kuitenkin syrj\xc3\xa4ytti Kranaoksen vallasta julistaen itsens\xc3\xa4 Ateenan kuninkaaksi. H\xc3\xa4nen valtakauttansa kesti 12 vuotta kunnes h\xc3\xa4net karkotti Erikhthonios._NEWLINE_Legendan mukaan Delfoin Amfiktyoniliitto, jonka teht\xc3\xa4v\xc3\xa4n\xc3\xa4 oli suojella ja yll\xc3\xa4pit\xc3\xa4\xc3\xa4 Apollonin temppeli\xc3\xa4 Delfoissa ja Demeterin temppeli\xc3\xa4 Anthelassa Thermopylain l\xc3\xa4hell\xc3\xa4, olisi ollut Amfiktyonin perustama. Liiton kaksitoista j\xc3\xa4sent\xc3\xa4 kokoontuivat Thermopylaissa kev\xc3\xa4isin ja Delfoissa syksyisin.'